wickkiey/tamil-wikipedia-chunked huggingface dataset:
# கோபால்ட்டு முக்கார்பனைல் நைட்ரோசில்

**கோபால்ட்டு முக்கார்பனைல் நைட்ரோசில்** (*Cobalt tricarbonyl nitrosyl*) Co(CO)<sub>3</sub>NO என்ற மூலக்கூற்று வாய்ப்பாட்டால் விவரிக்கப்படும் ஒரு கரிம கோபால்ட் சேர்மமாகும். அடர் சிவப்பு நிறத்தில் எளிதில் ஆவியாகும் ஒரு எண்ணெயாக இது காணப்படுகிறது. முனைவற்ற கரைப்பான்களில் கோபால்ட் முக்கார்பனைல் நைட்ரோசில் கரைகிறது. மிக எளிய உலோக நைட்ரோசில்களுக்கான எடுத்துக்காட்டுகளில் இதுவும் ஒன்றாகும். அதிக நச்சுத் தன்மை கொண்ட இச்சேர்மம் நிக்கல் டெட்ராகார்பனைலின் நச்சுத்தன்மையை நினைவூட்டுகிறது.
# கோபால்ட்டு முக்கார்பனைல் நைட்ரோசில்

## தயாரிப்பும் வினைகளும்

இருகோபால்ட்டு ஆக்டாகார்பனைலுடன் நைட்ரிக் அமிலத்தைச் சேர்த்து சூடுபடுத்தினால் கோபால்ட் முக்கார்பனைல் நைட்ரோசில் உருவாகிறது.
:Co<sub>2</sub>(CO)<sub>8</sub> + 2NO → 2Co(CO)<sub>3</sub>NO + 2CO
இதைத் தவிர வேறு பல தயாரிப்பு முறைகளும் கண்டறியப்பட்டுள்ளன.
கோபால்ட் முக்கார்பனைல் நைட்ரோசில் சேர்மம் மூவிணைய பாசுபீன்கள் மற்றும் ஐசோசயனைடுகள் போன்ற இலூயிசு காரங்களுடன் பதிலீட்டு வினைக்கு உட்படுகிறது. உடன் நிகழ்வாக கார்பனோராக்சைடு இழக்கப்படுகிறது..
# ராஜா மகேந்திர பிரதாப் சிங்

**ராஜா மகேந்திர பிரதாப் சிங்** (1 டிசம்பர் 1886 – 29 ஏப்ரல் 1979) என்பவர் இந்திய விடுதலை செயல்பாட்டாளர், பத்திரிக்கையாளர், இந்திய இடைக்கால அரசின் அதிபராக நாடு கடந்த அரசை நிறுவியவராவார். 1932 இல் அமைதிக்கான நோபல் பரிசிற்காகப் பரிந்துரைக்கப்பட்டார். 2021 செப்டம்பர் 14 இல் இவரது பெயரில் அலிகர் நகரில் புதிய பல்கலைக்கழகம் ஒன்றைத் தொடங்க இந்திய பிரதமர் நரேந்திர மோடி அடிக்கல் நாட்டினார்.
# ராஜா மகேந்திர பிரதாப் சிங்

## இளமைக் காலம்

1886 ஆம் ஆண்டு டிசம்பர் மாதம் முதலாம் நாள் உத்தரப் பிரதேசத்தின் ஹத்தராஸ் மாவட்டத்தில் ஜாட் குடும்பத்தில் பிறந்தார். கன்சியாம் சிங்கின் மூன்றாவது மகனாகப் பிறந்தாலும் மூன்று வயதில் ராஜா ஹரிநாராயண் சிங் இவரைத் தத்தெடுத்தார். 1895 இல் அலிகர் அரசுப் பள்ளியிலும் மிண்டோ சர்கிளில் (அலிகர் முஸ்லிம் பல்கலைக்கழகத்தின் முந்தைய பெயர்) கல்லூரிப் படிப்பையும் முடித்தார்.  
வீரேந்திரநாத் சட்டோபாத்யாய செயல்பாடுகள் குறித்து சியாம்ஜி கிருஷ்ண வர்மா மற்றும் ஹர் தயால் மூலம் அறிந்து கொண்டார். ஆப்கான் எல்லைவழியாக இராணுவ நடவடிக்கையினால் இந்தியாவினைக் கைப்பற்றத் திட்டமிட்டனர். பிரித்தானியப் பேரரசினை வீழ்த்த பல்வேறு ஐரோப்பிய ரஷ்ய அரசியல்வாதிகளுடன் நட்பு கொண்டிருந்தார். இவரது சொத்துக்களை முடக்கி, பிடித்துத் தருவோருக்குப் பரிசினை பிரித்தானிய அரசு அறிவித்தது. 1925 இல் ஜப்பான் இடம்பெயர்ந்தார்.
# ராஜா மகேந்திர பிரதாப் சிங்

## இந்திய இடைக்கால அரசு

இந்திய விடுதலைக்காக 1915 இல் இவரது பிறந்தநாளில் காபுல் நகரில் முதலாவது நாடு கடந்த அரசை உருவாக்கினார். இவர் அதிபராகவும், பர்கதுல்லா பிரதமராகவும், மௌலானா உள்துறை அமைச்சராகவும் பதவியேற்று பிரித்தானிய அரசின் மீது ஜிகாத் போரை அறிவித்தனர். ஆனால் போதிய பலமில்லாததால் வெற்றி பெறமுடியவில்லை. 32 ஆண்டுகள் கழித்து, *சிட்டி ஆப் பேரீஸ்* கப்பலில் 1946 ஆகஸ்ட் 9 ஆம் நாள் சென்னைவழியாக இந்தியா வந்தடைந்தார்.
# ராஜா மகேந்திர பிரதாப் சிங்

## 1957 மக்களவை தேர்தல்

1957 இல் இரண்டாவது மக்களவைத் தேர்தலில் மதுரா மக்களவைத் தொகுதியில் சுயேச்சையாக வெற்றி பெற்றார்.
# பட்சி வாக்கர்

**பட்சி வாக்கர்** என்பவர் மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும். இவர் ஆரம்பத்தில் இளமை பருவ காதல்-நகைச்சுவை தொடரின் நட்சத்திரமாகத் திரையிடப்பட்டார், பின்னர் அவென்ஜர்ஸ் மற்றும் டிஃபென்டர்சு போன்ற மார்வெல் மீநாயகன் உரிமையாளர்களுடன் ஒருங்கிணைக்கப்பட்டார்.  
இந்த கதாபாத்திரம் ஆரம்பத்தில் **பட்சி வாக்கர்** என்ற பெயரில் ஸ்டூவர்ட் லிட்டில் மற்றும் ரூத் அட்கின்சன் ஆகியோர் இணைந்து நவம்பர் 1944 இல் மிஸ் அமெரிக்கா இதழ் #2 என்ற வரை கதையில் தோற்றுவிக்கப்பட்டன, அதை தொடர்ந்து பிப்ரவரி 1976 இல் அவென்ஜர்ஸ் #144 என்ற வரை கதையில் **கேல்கேட்** என்ற கதாபாத்திரத்தில் ஸ்டீவ் எங்கல்ஹார்ட் மற்றும் ஜார்ஜ் பெரெஸ் ஆகியோரும் இணைந்து உருவாக்கினார்கள்.  
இந்த கதாபாத்திரத்திற்கு உயிர் கொடுக்கும் விதமாக நடிகை ரேச்சல் டெய்லர் என்பவர் மார்வெலின் நெற்ஃபிளிக்சு தொலைக்காட்சித் தொடரான ஜெசிகா ஜோன்சு, லூக் கேஜ் மற்றும் தி டிபென்டெர்சு ஆகியவற்றில் மார்வெல் திரைப் பிரபஞ்சத்தில் அமைக்கப்பட்ட கதாபாத்திரத்தில் நடித்துள்ளார்.
# பிரித்தானிய இந்தியாவின் ஐக்கிய மாகாணம்

**பிரித்தானிய இந்தியாவின் ஐக்கிய மாகாணம்** என்பது 1921 ஜனவரி 3 முதல் 1937 ஏப்ரல் 1 வரை ஆளுகைக்குட்பட்ட பிரித்தானிய ஆட்சிப் பகுதியாகும். தற்போதைய உத்தரப் பிரதேசம் மற்றும் உத்தராகண்டம் பகுதிகளை உள்ளடக்கியதாகும். 1921 இற்குப் பிறகு இலக்னோ இதன் தலைநகராகும். நைனித்தால் கோடைக் காலத் தலைநகராக இருந்தது.  
ஐக்கிய ஆக்ரா மற்றும் அயோத்தி மாகாணம் 1921 இல் *'பிரித்தானிய இந்தியாவின் ஐக்கிய மாகாணம்* என்ற பெயரில் மாற்றப் பட்டது. இந்திய அரசுச் சட்டம், 1919 இன்படி அதிக இந்தியர்கள் கொண்டு 123 பிரதிநிதிகள் கொண்ட சட்டமேலவை உருவாக்கப்பட்டது. வேளாண்மை, சுகாதாரம், கல்வி மற்றும் உள்ளாட்சி போன்ற துறைகளை நிர்வகிக்க அதிகாரம் வழங்கப்பட்டது. ஆனால் முக்கிய துறைகளான நிதி, காவல் மற்றும் பாசனத் துறைகள் அளுநரிடம் இருந்தது. முகமத் அலி முகமத்கான்(உள்துறை), சி.ஒய். சிந்தாமணி(கல்வி மற்றும் தொழில்), ஜகத் நரைன் முல்லா(உள்ளாட்சி) ஆகியோர் பொறுப்புகளை வகித்த முக்கிய அமைச்சர்களாவர் 1937 இல் வேறு சில பகுதிகளுடன் ஐக்கிய மாகாணமாக மாற்றப்பட்டது.
# பிரித்தானிய இந்தியாவின் ஐக்கிய மாகாணம்

## நிர்வாகப் பகுதிகள்

பிரித்தானிய இந்தியாவின் ஐக்கிய மாகாணம் ஒன்பது வருவாய் கோட்டங்களாகவும் 48 மாவட்டங்களாகவும் பிரிக்கப்பட்டிருந்தது.  
- மீரட் பிரிவு
- மீரட் மாவட்டம்
- டேராடூன் மாவட்டம்
- சகாரன்பூர் மாவட்டம்
- முசாபர்நகர் மாவட்டம்
- புலந்தசகர் மாவட்டம்
- அலிகார் மாவட்டம்
- ஆக்ரா பிரிவு
- மதுரா மாவட்டம்
- ஆக்ரா மாவட்டம்
- பரூக்காபாது மாவட்டம்
- மைன்புரி மாவட்டம்
- இட்டாவா மாவட்டம்
- ஏட்டா மாவட்டம்
- ரோகில்கண்ட் பிரிவு
- பிஜ்னோர் மாவட்டம்
- மொராதாபாத் மாவட்டம்
- பதாயூன் மாவட்டம்
- பரேலி மாவட்டம்
- ஷாஜகான்பூர் மாவட்டம்
- பிலிபித் மாவட்டம்
- அலகாபாத் பிரிவு
- கான்பூர் மாவட்டம்
- பதேபூர் மாவட்டம்
- அலகாபாத் மாவட்டம்
- ஜான்சி பிரிவு
- பாந்தா மாவட்டம்
- அமீர்ப்பூர் மாவட்டம், உத்தரப்பிரதேசம்
- ஜான்சி மாவட்டம்
- ஜாலவுன் மாவட்டம்
- பெனாரஸ் பிரிவு
- மிர்சாபூர் மாவட்டம்
- வாராணசி மாவட்டம்
- ஜவுன்பூர் மாவட்டம்
- காசீப்பூர் மாவட்டம்
- பலியா மாவட்டம்
- கோரக்பூர் பிரிவு
- ஆசம்கர் மாவட்டம்
- கோரக்பூர் மாவட்டம்
- பஸ்தி மாவட்டம்
- குமாவுன் கோட்டம்
- அல்மோரா மாவட்டம்
- நைனித்தால் மாவட்டம்
- கார்வால் மாவட்டம்
- லக்னௌ பிரிவு
- லக்னோ மாவட்டம்
- உன்னாவு மாவட்டம் (Unnao)
- ரேபரேலி மாவட்டம்
- ஹர்தோய் மாவட்டம்
- சீதாபூர் மாவட்டம்
- லக்கிம்பூர் கேரி மாவட்டம்
- பைசாபாத் பிரிவு
- அயோத்தி மாவட்டம்
- பகராயிச் மாவட்டம்
- கோண்டா மாவட்டம்
- சுல்தான்பூர் மாவட்டம்
- பாராபங்கி மாவட்டம்
- பிரத்தாப்புகர் மாவட்டம், உத்தரப்பிரதேசம்
# பள்ளிப்பட்டி, பென்னாகரம்

**பள்ளிப்பட்டி** (*Pallipatti *) என்பது இந்திய ஒன்றியம், தமிழ்நாட்டின், தருமபுரி மாவட்டம், பென்னாகரம் வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643632. இது பி. பள்ளிப்பட்டி ஊராட்சிக்கு உட்பட்டது.
# பள்ளிப்பட்டி, பென்னாகரம்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 27 கிலோமீட்டர் தொலைவிலும், பென்னாகரத்தில் இருந்து 50 கிலோமீட்டர் தொலைவிலும், சென்னையில் இருந்து 288 கிலோமீட்டர் தொலைவிலும் உள்ளது.
# பள்ளிப்பட்டி, பென்னாகரம்

## மக்கள் வகைப்பாடு

2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 191, மொத்த மக்கள் தொகை 723, இதில் 378 ஆண்களும், 345 பெண்களும் அடங்குவர். கல்வியறிவு பெற்றவர்கள் விகிதம் 63.8 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# பள்ளிப்பட்டி

**பள்ளிப்பட்டி** என்ற பெயரில் உள்ள கட்டுரைகள்
# பள்ளிப்பட்டி

## ஊர்கள்

- பள்ளிப்பட்டி (மொரப்பூர்), தருமபுரி மாவட்டம்
- பள்ளிப்பட்டி, பென்னாகரம், தருமபுரி மாவட்டம்
- பை. பள்ளிப்பட்டி, தருமபுரி மாவட்டம்
- ஏ. பள்ளிப்பட்டி, தருமபுரி மாவட்டம்
- பள்ளிப்பட்டி ஊராட்சி, சேலம், சேலம் மாவட்டம்
- ஏ. பள்ளிப்பட்டி ஊராட்சி, தருமபுரி மாவட்டம்
- பி. பள்ளிப்பட்டி ஊராட்சி, தருமபுரி மாவட்டம்
- பள்ளிப்பட்டு ஊராட்சி ஒன்றியம், திருவள்ளூர் மாவட்டம்
# பள்ளிப்பட்டி

## கோயில்கள்

- பள்ளிப்பட்டி சென்றாயபெருமாள் கோயில், சேலம் மாவட்டம்
- பள்ளிப்பட்டி சுப்ரமணியசுவாமி கோயில், சேலம் மாவட்டம்
- பள்ளிப்பட்டி மாரியம்மன் கோயில், சேலம் மாவட்டம்
# பாப்பாரப்பட்டி, சிற்றூர்

**பாப்பாரப்பட்டி** (*Pallipatti*) என்பது இந்திய ஒன்றியம், தமிழ்நாட்டின், தருமபுரி மாவட்டம், பென்னாகரம் வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643636. இது வேப்பிலைஹள்ளி ஊராட்சிக்கு உட்பட்டது.
# பாப்பாரப்பட்டி, சிற்றூர்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 19 கிலோமீட்டர் தொலைவிலும், பென்னாகரத்தில் இருந்து 22 கிலோமீட்டர் தொலைவிலும் உள்ளது.
# பாப்பாரப்பட்டி, சிற்றூர்

## மக்கள் வகைப்பாடு

2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 1,133, மொத்த மக்கள் தொகை 4,733, இதில் 2,477 ஆண்களும், 2,256 பெண்களும் அடங்குவர்.
# முப்புளோரோநைத்திரசோமெத்தேன்

**முப்புளோரோநைத்திரசோமெத்தேன்** (*Trifluoronitrosomethane*) CF<sub>3</sub>NO என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். நச்சு வேதிப்பொருளான இதில் முப்புளோரோமெத்தில் குழுவானது நைட்ரசோ குழுவுடன் சகப்பிணைப்பால் பிணைக்கப்பட்டிருக்கும். முப்புளோரோநைத்திரசோமெத்தேனின் தனித்துவமான ஆழ்ந்த நீல நிறம் வாயுக்களில் அசாதாரணமான நிறமாகும்.
# முப்புளோரோநைத்திரசோமெத்தேன்

## வரலாறு

முப்புளோரோநைத்திரசோமெத்தேன் முதன் முதலில் 1936 ஆம் ஆண்டு ஓட்டோ ரஃப் மற்றும் மன்ஃபிரெட்டு கீசு ஆகியோரால் போலந்து நாட்டின் உரோக்லா பல்கலைக்கழகத்தில் தயாரிக்கப்பட்டது. வெள்ளி நைட்ரேட்டு மற்றும் வெள்ளி ஆக்சைடு முன்னிலையில் வெள்ளி சயனைடை புளோரினேற்றம் செய்து அப்போது இதை உருவாக்கினர்.
# முப்புளோரோநைத்திரசோமெத்தேன்

## தயாரிப்பு

சாதாரண அழுத்தத்தில் புற ஊதா ஒளியில் முப்புளோரோ அயோடோமெத்தேனுடன் நைட்ரிக் ஆக்சைடைச் சேர்த்து முப்புளோரோநைத்திரசோமெத்தேன் பெருமளவில் கிட்டத்தட்ட 90 சதவீதம் அளவிற்கு தயாரிக்கமுடியும். இவ்வினைக்கு வினையூக்கியாக சிறிதளவு பாதரசம் தேவைப்படுகிறது. வினையின் விளைவாக அயோடின் ஓர் உடன் விளைபொருளாக உருவாகிறது.
# முப்புளோரோநைத்திரசோமெத்தேன்

## பண்புகள்

முப்புளோரோநைத்திரசோமெத்தேன் அடர் நீல நிறத்திலான ஒரு வாயுவாகும். புளோரின் பதிலீடுகள் காரணமாக இச்சேர்மம் இயக்க ரீதியாக ஓரளவு நிலைத்தன்மையுடன் இருந்தாலும், மற்ற நைட்ரோசோ சேர்மங்களைப் போலவே முப்புளோரோநைத்திரசோமெத்தேன் பலவீனமான 39.9 கிலோகலோரி/மோல் மட்டுமே C-N பிணைப்பைக் கொண்டுள்ளது.
# முப்புளோரோநைத்திரசோமெத்தேன்

## இதையும் காண்க

- முக்குளோரோநைத்திரசோமெத்தேன்
# தெலங்காணா உயர் நீதிமன்றம்

**தெலங்காணா உயர் நீதிமன்றம்** என்பது இந்திய மாநிலமான தெலங்காணா மாநிலத்தின் உயர் நீதிமன்றம் ஆகும். இது 7வது ஐதராபாத் நிஜாம் மீர் ஒசுமான் அலி கானால் அன்றைய ஐதராபாத் இராச்சியத்தில் அமைக்கப்பட்டது. பின்னர் இது ஆந்திரப் பிரதேச உயர் நீதிமன்றம் பெயர் மாற்றம் செய்யப்பட்டது. இது நவம்பர் 5, 1956 முதல் மாநில மறுசீரமைப்புச் சட்டம், 1956 கீழ் தோற்றுவிக்கப்பட்டது. ஆந்திரப் பிரதேச மாநிலம் இரண்டாகப் பிரிக்கப்படுவதைக் கருத்தில் கொண்டு, ஆந்திரப் பிரதேச உயர் நீதிமன்றம் ஐதராபாத்தில் உள்ள நீதித்துறை உயர் நீதிமன்றம் என மறுபெயரிடப்பட்டது.  
இந்தியக் குடியரசுத் தலைவர், 26 திசம்பர் 2018 அன்று, தெலங்காணா மாநிலத்திற்கும் ஆந்திரப் பிரதேச மாநிலத்திற்கும் ஐதராபாத்தில் உள்ள உயர் நீதிமன்றத்தை ஆந்திரப் பிரதேச உயர் நீதிமன்றமாகப் பிரித்து, அமராவதியில் முதன்மை இடமாகவும், மாநிலத்திற்கான உயர் நீதிமன்றமாகவும் பிரித்து உத்தரவு பிறப்பித்தார். தெலங்காணா மற்றும் ஆந்திரப் பிரதேசத்திற்கான தனி உயர்நீதிமன்றங்களாகப் பிரிக்கப்பட்ட உயர்நீதி மன்றத்தின் செயல்பாடு அரசியலமைப்பு சட்டப்படி ஜனவரி 1, 2019 முதல் நடைமுறைக்கு வந்தது.  
ஜூன் 2, 2014 முதல், ஆந்திரப் பிரதேச மறுசீரமைப்புச் சட்டம், 2014 நடைமுறைக்கு வந்த பிறகு, உயர் நீதிமன்றம் மறுபெயரிடப்பட்டு, ஜனவரி 1, 2019 வரை இரு மாநிலங்களுக்கும் பொதுவான உயர் நீதிமன்றமாகச் செயல்பட்டது. ஆந்திரப் பிரதேசத்திற்குத் தனி உயர்நீதிமன்றம் நிறுவப்பட்டு 2019 ஜனவரி 1 அன்று திறக்கப்பட்டு, அதற்கு ஆந்திரப் பிரதேச உயர் நீதிமன்றம் என்று பெயரிடப்பட்டது.  
ஐதராபாத்தில் உள்ள உயர் நீதிமன்றத்தின் இருக்கையில் 24 நீதிபதி பணியிடங்களுக்கு அனுமதி வழங்கப்பட்டது.
# தெலங்காணா உயர் நீதிமன்றம்

## நீதித்துறையின் வரலாறு

1953 இல் ஐதராபாத் நிசாமின் ஆட்சிக்குப் பின்னர் ஐதராபாத் இராச்சியம் தெலங்காணா பகுதி சென்னை மாகாணத்துடன் இணைந்திருந்த (இந்திய அரசாங்கத்தால் செப்டம்பர் 17, 1948 அன்று ஏற்றுக்கொள்ளப்பட்டது) பகுதியானது பிரிக்கப்பட்டு ஆந்திரப் பிரதேசம் 1956ஆம் ஆண்டில் உருவாக்கப்பட்டது. ஜனவரி 1, 2019 அன்று ஆந்திரப் பிரதேசம் பிரிக்கப்பட்டு தெலங்காணா மாநிலம் உருவான பிறகு, தெலங்காணா உயர் நீதிமன்றம் ஆந்திரப் பிரதேச உயர்நீதிமன்றம் மற்றும் தெலுங்கானா உயர் நீதிமன்றமாகப் பிரிக்கப்பட்டது.
# தெலங்காணா உயர் நீதிமன்றம்

## உயர் நீதிமன்ற கட்டிடத்தின் வரலாறு

தெலங்காணா உயர் நீதிமன்றம் முசி நதியின் தென்கரையில் அமைந்துள்ளது. ஐதராபாத் இராச்சிய ஆட்சியாளரான ஏழாவது நிஜாம் மிர் உசுமான் அலி கானால், சாராசெனிக் பாணியில் சிவப்பு மற்றும் வெள்ளைக் கற்களால் கட்டப்பட்ட நீதிமன்றக் கட்டிடம் நகரத்தின் மிகச்சிறந்த கட்டிடங்களில் ஒன்றாகும்.  
உயர் நீதிமன்றத்தின் வரைபடம் செய்ப்பூரைச் சேர்ந்த சங்கர் லால் என்பவரால் வரையப்பட்டது. வடிவமைப்பை உள்ளூர் பொறியாளர் மெகார் அலி பாசில் நிறுவினார். இதன் தலைமைப் பொறியாளர் நவாப் கான் பகதூர் மிர்சா அக்பர் பைக் ஆவார். 1915ஆம் ஆண்டு ஏப்ரல் 15 ஆம்தேதி கட்டுமானம் தொடங்கப்பட்டு 1919ஆம் ஆண்டு மார்ச் 31ஆம் தேதி நிறைவடைந்தது. 20 ஏப்ரல் 1920 அன்று உயர் நீதிமன்ற கட்டிடம் ஏழாவது நிஜாம் மிர் உஸ்மான் அலி கானால் திறந்து வைக்கப்பட்டது.  
உயர் நீதிமன்றத்திற்கான அடித்தளத்தைத் தோண்டும்போது, குதுப் ஷாஹி வம்ச அரண்மனைகளான ஹினா மகால் மற்றும் நாடி மகால் ஆகியவற்றின் இடிபாடுகள் கண்டுபிடிக்கப்பட்டன. சூரியன் மறையும் நேரத்தில் நயா புல் பாலத்திலிருந்து காணும் போது உயர்நீதிமன்றம் அழகாகவும் சுவாரஸ்யமாகவும் தெரிகிறது.  
இதன் கட்டுமானம் முடிந்தபிறகு, வெள்ளித் திறவுகோலுடன் கூடிய உயர் நீதிமன்றத்தின் வெள்ளி மாதிரி 1936இல் வெள்ளி விழா கொண்டாட்டங்களின் போது நீதித்துறையால் ஏழாவது நிஜாம் மிர் உசுமான் அலிகானுக்கு வழங்கப்பட்டது. சுமார் 300 கிலோ எடையுள்ள தடிமனான வெள்ளித் தகட்டில் கட்டிடங்களின் மாதிரி செதுக்கப்பட்டுள்ளது. இந்த நினைவுப் பொருளானது தற்பொழுது, புராணி அவேலியில் உள்ள நிஜாம் அருங்காட்சியகத்தில் உள்ளது.  
உயர் நீதிமன்றத்தின் பிரதான கட்டிடம் 1919ஆம் ஆண்டு அப்போதைய நிசாமின் அரசால் ஆறு நீதிபதிகள் தங்கும் வசதியுடன் அலுவலக ஊழியர்கள், பதிவு அறைகள் மற்றும் வழக்கறிஞர்கள் கூடம் ஆகியவற்றுடன் கட்டப்பட்டுள்ளது.
# தெலங்காணா உயர் நீதிமன்றம்

## உயர் நீதிமன்ற கட்டிடத்தின் வரலாறு

### ஆந்திரா உருவான பிறகு

மாநில மறுசீரமைப்புச் சட்டத்தின் விளைவாக 1956ஆம் ஆண்டு ஆந்திரப் பிரதேச உயர் நீதிமன்றம் உருவாக்கப்பட்டபோது, நீதிபதிகளின் எண்ணிக்கை 12 ஆக உயர்த்தப்பட்டது. உயர் நீதிமன்றத்தின் தேவைகளைப் பூர்த்தி செய்ய அப்போதிருந்த தங்குமிடம் போதுமானதாக இல்லை, எனவே கூடுதல் கட்டிடம் 1958-59-ல் கட்டப்பட்டது. அலுவலக அறைகள், பதிவு அறைகள், வழக்கறிஞர்களின் அறைகள் (மொத்தம் 42) மற்றும் சட்ட அதிகாரிகளுக்கான அறைகள் புதியக் கட்டிடத்தில் அமைந்திருந்தன. நீதிபதிகள் அறைகள் மற்றும் நீதிமன்ற அவை பிரதான கட்டிடத்தில் செயல்பட ஏதுவாக அங்கிருந்த பதிவேடுகள் அறைகள், அலுவலர் அறைகள் மாற்றியமைக்கப்பட்டன.
# தெலங்காணா உயர் நீதிமன்றம்

## கூடுதல் கட்டுமானங்கள்

1958-ல் 20,000ஆக இருந்த உயர் நீதிமன்றத்தின் வழக்குகள் 1970-ல் 35,000ஆக உயர்ந்துள்ளது. நீதிபதிகளின் எண்ணிக்கையும் 14ல் இருந்து 21ஆக உயர்ந்தது. நீதிபதிகள், ஊழியர்கள் மற்றும் வழக்கறிஞர்கள் மற்றும் சட்ட அதிகாரிகளுக்குக் கூடுதல் இடவசதி வழங்க, மூன்றாவது கட்டிடம் கட்ட முன்மொழியப்பட்டு கட்டுமான பணிகள் 1976-ல் பணிகள் முடிக்கப்பட்டன. 1980ஆம் ஆண்டில் சட்ட அதிகாரிகளின் எண்ணிக்கை 8ல் இருந்து 18 ஆக அதிகரிக்கப்பட்டது. வழக்குகளின் எண்ணிக்கையும் 55,593 ஆக உயர்ந்தது. 1979ஆம் ஆண்டில் நான்கு மாடிகள் கொண்ட இணைப்புக் கட்டிடத்திற்கான தீட்டப்பட்ட திட்டம் நிதிப் பற்றாக்குறை காரணமாகச் செயல்படுத்த முடியவில்லை. தற்போது 20 நீதிமன்ற அரங்குகள் மற்றும் 24 அறைகள் உயர்நீதிமன்ற பிரதான கட்டிடம் மற்றும் இணைப்பு கட்டிடங்கள் நீதிமன்ற வளாகத்தில் அமைந்துள்ளன. மாண்புமிகு பிரதம நீதியரசர் அவர்களால் அடிக்கல் நாட்டப்படும் தற்போதைய கட்டிடத்தில் எட்டு நீதிமன்ற அரங்குகள் மற்றும் நீதிபதிகளுக்கான எட்டு அறைகள் இருக்கும். வழக்குகளின் எண்ணிக்கை, 1958 முதல் 1982 வரை 20,078 ஆக உயர்ந்துள்ளது. 1985இல் இதர வழக்கு 123 ஆக இருந்தது.
# தெலங்காணா உயர் நீதிமன்றம்

## கூடுதல் கட்டுமானங்கள்

### தீ விபத்து

ஆகத்து 31, 2009 அன்று, கட்டிடத்தில் தற்செயலான தீ விபத்து ஏற்பட்டது. இத் தீ விபத்தில் அரிதான இங்கிலாந்து சட்ட அறிக்கைகள், பிரைவி குழு பத்திரிகைகள் மற்றும் நிஜாமின் முழு உருவப்படம் மற்றும் நீதிபதிகளின் உருவப்படங்கள் அடங்கிய நூலகத்திற்குக் கடுமையான சேதம் ஏற்பட்டது. எனினும் நீதிமன்ற பதிவுகள் பாதுகாப்பாக இருப்பதாகத் தெரிவிக்கப்பட்டுள்ளது. கட்டிடத்தின் கட்டமைப்பும் பாதுகாக்கப்பட்டது.
# தெலங்காணா உயர் நீதிமன்றம்

## தலைமை நீதிபதிகள்

| ஐதராபாத் இராச்சியம் உயர் நீதிமன்றம் |
| --- |
# தெலங்காணா உயர் நீதிமன்றம்

## நீதிமன்றத்தின் தற்போதைய நீதிபதிகள்

உயர் நீதிமன்றத்தின் தற்போதைய தலைமை நீதிபதி மற்றும் நீதிபதிகள்  
- திரு. நீதிபதி சதீஷ் சந்திர சர்மா, தலைமை நீதிபதி
- நீதிபதி உஜ்ஜல் புயான்
- நீதிபதி அடவல்லி ராஜசேகர் ரெட்டி
- நீதிபதி பொனுகோடி நவீன் ராவ்
- நீதிபதி சல்லா கோதண்ட ராம்
- முனைவர் நீதிபதி ஷமீம் அக்தர்
- நீதிபதி பொட்லபள்ளி கேசவ ராவ்
- நீதிபதி அபிநந்த் குமார் ஷவிலி
- நீதிபதி டி. அமர்நாத் கவுட்
- திருமதி. நீதிபதி காந்திகோட்டா ஸ்ரீ தேவி
- நீதிபதி குனுரு லக்ஷ்மன் கவுட்
- நீதிபதி தடகமல்லா வினோத் குமார்
- நீதிபதி அன்னிரெட்டி அபிஷேக் ரெட்டி
- நீதிபதி பொல்லம்பள்ளி விஜயசென் ரெட்டி
- திருமதி. நீதியரசர் பெரு ஸ்ரீ சுதா
- நீதிபதி சில்லக்கூர் சுமலதா
- திருமதி. நீதிபதி குரிஜாலா ராதா ராணி
- நீதிபதி முன்னூரி லக்ஷ்மன்
- நீதிபதி நூன்சாவத் துக்காராம்ஜி
- நீதிபதி அதுலா வெங்கடேஸ்வர ரெட்டி
- திருமதி. நீதிபதி படோல்லா மாதவி தேவி
# தெலங்காணா உயர் நீதிமன்றம்

## உயர் நீதிமன்றத்தின் தற்போதைய பதிவாளர்கள்

1. தலைமை பதிவாளர்- ஜி. அனுபமா சக்கரவர்த்தி
1. பதிவாளர் (நீதித்துறை I)- ஜி.வி.சுப்பிரமணியம்
1. பதிவாளர் (நீதித்துறை II)-கே கங்காதர ராவ்
1. பதிவாளர் (நிர்வாகம்) - கே.சுஜனா
1. பதிவாளர் (ஐடி)-மற்றும்-மத்திய திட்ட ஒருங்கிணைப்பாளர் (தகவல் தொழில்நுட்பம் மற்றும் மின் குழு தொடர்பானது)- எம். ராதா கிருஷ்ணா சாஹவான்
1. பதிவாளர் (விஜிலென்ஸ்) - கே. சாய் ரமா தேவி
1. பதிவாளர் (மேலாண்மை)-வி. ரமேஷ்
1. பதிவாளர் (நெறிமுறை)-டி. வெங்கடேஸ்வர ராவ்
1. மாவட்ட நீதிபதி (விசாரணைகள்)
1. பதிவாளர் (ஆட்சேர்ப்பு)
# தெலங்காணா உயர் நீதிமன்றம்

## மேலும் பார்க்கவும்

- இந்திய உயர் நீதிமன்றங்கள்
# இரவி விஜயகுமார் மலிமத்து

**இரவி விஜயகுமார் மலிமத்து** (*Ravi Vijaykumar Malimath*)(பிறப்பு 25 மே 1962) என்பவர் இந்திய நீதிபதி ஆவார். இவர் தற்போது, மத்தியப் பிரதேச உயர் நீதிமன்றத்தின் தலைமை நீதிபதியாக உள்ளார். இவர் பொறுப்பு தலைமை நீதிபதியாக இமாச்சலப் பிரதேச உயர் நீதிமன்றம் மற்றும் தலைமை நீதிபதி பொறுப்பு, நீதிபதியாக உத்தராகண்டு உயர் நீதிமன்றங்களில் பணியாற்றியுள்ளார். கர்நாடக உயர் நீதிமன்ற நீதிபதியாகவும் பணியாற்றியுள்ளார்.
# இரமேசு அரங்கநாதன்

**இரமேசு அரங்கநாதன்** (*Ramesh Ranganathan*)(பிறப்பு 28 ஜூலை 1958) என்பவர் இந்திய நீதிபதி ஆவார். இவர் உத்தராகாண்டு உயர்நீதிமன்றத்தின் முன்னாள் தலைமை நீதிபதி ஆவார். முன்னதாக தெலங்காணா உயர் நீதிமன்றத்தின் தலைமை நீதிபதியாகவும், ஆந்திரப் பிரதேச உயர் நீதிமன்ற நீதிபதியாகவும் பணியாற்றியுள்ளார் .
# இரமேசு அரங்கநாதன்

## மேலும் பார்க்கவும்

- இந்திய தலைமை நீதிபதிகள் பட்டியல்
# இராஜீவ் சர்மா

**இராஜீவ் சர்மா** (*Rajeev Sharma*)(பிறப்பு 8 அக்டோபர் 1958) என்பவர் இந்திய நீதிபதி ஆவார். இவர் பஞ்சாப் மற்றும் அரியானா உயர் நீதிமன்ற முன்னாள் நீதிபதியாவார். தலைமை நீதிபதி பொறுப்பினை உத்தராகண்டு உயர் நீதிமன்றத்தில் வகித்தார். மேலும் உத்தராகண்டு உயர் நீதிமன்றம் மற்றும் இமாச்சலப் பிரதேச உயர்நீதிமன்றத்தின் முன்னாள் நீதிபதியும் ஆவார்.
# இலக்கிய வட்டம் (சிற்றிதழ்)

**இலக்கிய வட்டம்** என்பது இந்திய ஒன்றியம், தமிழ்நாட்டில் இருந்து 1964 நவம்பர் 22 இல் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் க. நா. சுப்ரமண்யம் ஆவார்.  
இந்த இதழானது பெரிய அளவில், மாதம் இருமுறை இதழாக, சென்னையிலிருந்து வெளிவந்தது. இதன் நோக்கமாக இலக்கிய விமர்சனமும், இலக்கியப் பிரச்னை குறித்துச் சிந்திப்பதும், படைப்புகளில் சோதனை முயற்சிகளுக்கு முக்கியத்துவம் அளிப்பதும் அமைந்திருந்தது.  
நமக்கு நாமே பல விஷயங்களையும் தெளிவு செய்து கொள்ள வேண்டும் என்ற எண்ணத்துடன் இலக்கியவாதிகள் அதில் கட்டுரைகள் எழுதினார்கள். பன்னாட்டு இலக்கியங்கள், இலக்கிய ஆசிரியர்கள் பற்றிய பயனுள்ள குறிப்புகள் இலக்கிய வட்டத்தில் தொடர்ந்து வெளிவந்தன.
# இலக்கிய வட்டம் (சிற்றிதழ்)

## படைப்புகள்

படைப்புகளில் சோதனை முயற்சிகளுக்கு முதலிடம் அளிக்கப்பட்டது. புதுக்கவிதையையும் ஒரு சோதனைத் துறையாகத்தான் 'இலக்கிய வட்டம்’ கருதியது. சோதனை ரீதியில் கவிதை இயற்றிய அமெரிக்க, ஐரோப்பியக் கவிஞர்கள் பலரது படைப்புகள் மொழிபெயர்க்கப்பட்டன. க. நா. சு. மயன் என்ற பெயரில் கவிதைச் சோதனைகள் நடத்தினார். டி. கே. துரைஸ்வாமி, சுந்தர ராமசாமி ஆகியோரது தீவிர சோதனைப் படைப்புகள் அதிகம் பிரசுரமாயின. மற்றும் சிலரது கவிதைகளும் அவ்வப்போது வந்து கொண்டிருந்தன.  
'தமிழ் இலக்கியத்தில் சாதனை' யை அளவிடும் விதத்தில் 'இலக்கிய வட்டம்' ஒரு சிறப்பிதழைத் தயாரித்தது. 1947-1964 காலகட்டத்தில் தமிழில் நிகழ்ந்த இலக்கிய சாதனைகள் குறித்து தி. ஜானகிராமன், எம். வி. வெங்கட்ராம், தி. க. சிவசங்கரன், ரதுலன், வெ. சாமிநாதன், ஆர். சூடாமணி, தெ. பொ. மீனாட்சி சுந்தரன், நகுலன், வல்லிக்கண்ணன் ஆகியோர் அவரவர் நோக்கில் கருத்துகள் தெரிவித்துக் கட்டுரைகள் எழுதினார்கள். க. நா. சு. எழுதிய 'நடுத்தெரு’ என்ற புதினம் சிறிது காலம் இணைப்பு ஆகப் இதழுடன் வழங்கப்பட்டது. அந்த புதினம் முழுமை பெறவில்லை.
# இலக்கிய வட்டம் (சிற்றிதழ்)

## நிறுத்தம்

‘இலக்கிய வட்டம்' எழுத்தாளர்களுக்கும் இலக்கியப் பிரியர்களுக்கும் மகிழ்ச்சியும் பயனும் அளிக்கக்கூடிய நல்ல விஷயங்களைக் கொண்ட சுவாரஸ்யமான இலக்கிய ஏடாக வளர்ந்து வந்தது. ஆயினும் இது நெடுங்காலம் வெளிவரவில்லை. ஒரு ஆண்டும் சில மாதங்களும்தான் வெளிவந்தது.
# பந்திங்

**பந்திங்**, (மலாய்: *Banting*; ஆங்கிலம்: *Banting*; சீனம்: 万津); என்பது மலேசியா, சிலாங்கூர் மாநிலத்தில், கோலா லங்காட் மாவட்டத்தில் அமைந்து உள்ள ஒரு நகரம்.  
பந்திங் சுற்றுப்புறங்களில் மலைகள், காடுகள் மற்றும் வேளாண்மைப் பண்ணைகள் உள்ளன. சிலாங்கூரின் முன்னாள் அரச நகரமான ஜுக்ரா, பந்திங் நகரத்திற்கு அருகில்தான் அமைந்து உள்ளது. இந்த நகருக்கு மிக அருகில் மோரிப் கடற்கரைகள் உள்ளன.  
1950-ஆம் ஆண்டுகளில் பந்திங் சுற்று வட்டாரங்களில் நிறைய ரப்பர் தோட்டங்கள்; தென்னை தோட்டங்கள்; காபி தோட்டங்கள்; இருந்தன. அவற்றுள் தமிழர்கள் அதிகமாக வாழ்ந்தார்கள்.
# பந்திங்

## வரலாறு

1882-ஆம் ஆண்டில் சிலாங்கூர் பந்திங், ஜூக்ரா, பெர்மாத்தாங் தோட்டம் உருவாக்கப் பட்டது. முதலில் இது ஒரு வாழைத் தோட்டம். பின்னர் ஆமணக்கு (castor) தோட்டம்; அதன் பின்னர் காபி பயிர்த் தோட்டம். அதற்கு அடுத்து தென்னைத் தோட்டமாக மாறியது. இந்தத் தோட்டத்திற்குத் தமிழர்கள் ஒப்பந்த தொழிலாளர்களாகக் கொண்டு வரப் பட்டார்கள்.  
இந்தத் தோட்டத்தில் வேலைக்கு அமர்த்தப்பட்ட தமிழர்கள் சொந்தமாகவே தங்களின் வீடுகளைக் கட்டிக் கொள்ள அனுமதிக்கப் பட்டார்கள். அவர்களின் வீடுகள் தோட்டம் முழுவதும் ஆங்காங்கே பரவி இருந்தன.
# பந்திங்

## தமிழ்ப்பள்ளிகள்

பந்திங் வட்டாரத்தில் 6 தமிழ்ப்பள்ளிகள் உள்ளன.  
| BBD1047 | பந்திங் | SJK(T) Sg Manggis | **சுங்கை மங்கிஸ் தமிழ்ப்பள்ளி** | 42700 | பந்திங் | 210 | 18 |  |
| --- | --- | --- | --- | --- | --- | --- | --- | --- |
| BBD1054 | ஜுக்ரா
*Jugra* | SJK(T) Ldg Jugra, Banting | **ஜுக்ரா தோட்டத் தமிழ்ப்பள்ளி** | 41050 | பந்திங் | 148 | 15 |  |
| BBD1058 | சிம்பாங் மோரிப்
*Simpang Morib* | SJK(T) Simpang Morib | **சிம்பாங் மோரிப் தமிழ்ப்பள்ளி** | 42700 | பந்திங் | 135 | 15 |  |
| BBD1060 | சுங்கை சீடு
*Sungai Sedu* | SJK(T) Sungai Sedu | **சுங்கை சீடு தமிழ்ப்பள்ளி** | 42700 | பந்திங் | 50 | 10 |  |
| BBD1061 | சுங்கை புவாயா | SJK(T) Sungai Buaya | **சுங்கை புவாயா தமிழ்ப்பள்ளி** | 42700 | பந்திங் | 86 | 12 |  |
| BBD1063 | பந்திங் | SJK(T) Pusat Telok Datok | **தெலுக் டத்தோ தமிழ்ப்பள்ளி** | 42700 | பந்திங் | 472 | 39 | } |
# பந்திங்

## தெலுக் டத்தோ தமிழ்ப்பள்ளி

பந்திங் சுற்றுவட்டாரத்தில் இயங்கிய தெலுக் டத்தோ தமிழ்ப்பள்ளி; பந்திங் தோட்டத் தமிழ்ப்பள்ளி; கணேசா வித்யாசாலை தமிழ்ப்பள்ளி; சுங்கை சீடு தோட்டத் தமிழ்ப்பள்ளி; மற்றும் பந்திங் பட்டணத் தமிழ்ப்பள்ளி ஆகிய ஐந்து தமிழ்ப்பள்ளிகளை ஒன்றிணைத்து கூட்டுத் தமிழ்ப்பள்ளியாக 1986-ஆம் ஆண்டு தெலுக் டத்தோ தமிழ்ப்பள்ளி இயங்கத் தொடங்கியது.  
தொடக்கக் காலத்தில் ஆறு வகுப்பறைகள் மற்றும் ஒரு சிற்றுண்டிச்சாலை என சிறிய பள்ளியாக இருந்தது. பின்னர் 1990-ஆம் ஆண்டு பெற்றோர் ஆசிரியர் சங்கம்; சட்ட மன்ற உறுப்பினர் மற்றும் பொதுமக்கள் உதவியுடன் புதிய கட்டடம் ஒன்று கட்டப்பட்டது.
# பந்திங்

## தெலுக் டத்தோ தமிழ்ப்பள்ளி

### மூன்று மாடி கட்டிடம்

1991-ஆம் ஆண்டு முன்னாள் பொதுப் பணித் துறை அமைச்சர் துன் சாமிவேலு அவர்களின் ஆதரவுடன் மேலும் நான்கு வகுப்பறைகள் கட்டப் பட்டன. மாணவர்களின் எண்ணிக்கை தொடர்ந்து உயர்ந்து கொண்டு இருந்ததால் பொதுப் பணி துறை அமைச்சு மூன்று மாடி கட்டிடம் ஒன்றை நிறுவியது.  
தற்சமயம் 18 வகுப்பறைகள், மூன்று பாலர் பள்ளி, கணினி அறை, அறிவியல் கூடம், வாழ்வியல் பட்டறை, நல்லுரை வழிக்காட்டி பிரிவு அறை, நூல்நிலையம், குறை நீக்கல் அறை, பெரிய சிற்றுண்டிச் சாலை, திடல் போன்ற போதுமான வசதிகளுடன் சிறந்த தமிழ்ப்பள்ளியாகத் திகழ்கிறது.
# பி. எம். சுந்தரவதனன்

மருத்துவர் பி எம் சுந்தரவதனன் (en: Dr B M Sundaravadanan) சென்னையைச் சேர்ந்த அறுவை சிகிச்சை நிபுணரும், கல்வியியலாளரும் ஆவார். இவர் இந்தியாவில் மருத்துவம் முடித்த முதன்மையான மிகச் சிலருள் ஒருவரும் ஆவார்.
இவர் தமிழ்நாடு மருத்துவக்கழகத் தலைவராகவும்,
இந்திய அறுவை சிகிக்கை நிபுணர்கள் சங்கத்தின் நிறுவனர் மற்றும் செயலரும் ஆவார்.
# பி. எம். சுந்தரவதனன்

## வாழ்க்கை

மருத்துவர் சுந்தரவதனன் வட ஆற்காடு மாவட்டத்தை பூர்வீகமாக கொண்ட துளுவ வேளாளர் குடும்பத்தில் 1900ம் ஆண்டு பெங்களூரில் பிறந்தார்.
சென்னை மருத்துவக்கல்லூரி மற்றும் இங்கிலாந்தில் பட்டம் பெற்றார்.
30 ஆண்டுகாலம் சென்னை துளுவ வேளாளர் சங்கத்தலைவராகவும் இருந்துள்ளார். 1995ம் ஆண்டு காலமான இவரின் திருவுருவச்சிலையை திராவிடர்க் கழகத்தலைவர் கி வீரமணி திறந்துவைத்தார்.
# பி. எம். சுந்தரவதனன்

## வகித்த பதவிகள்

- நிறுவனர் - இந்திய அறுவை சிகிச்சை நிபுணர்கள் சங்கம்
- நிறுவனர் & தலைவர் - தி கீழ்பாக்கம் பெனிபிட் சாஸ்வத நிதி நிறுவனம்
- தலைவர் - துளுவ வேளாளர் சங்கம்
- நிறுவனர் - அனைந்திந்திய துளுவ வேளாளர் சங்கங்களின் கூட்டமைப்பு
# நடை (சிற்றிதழ்)

**நடை** என்பது இந்திய ஒன்றியம், தமிழ்நாட்டினெ, சேலத்தில் 1968 அக்டோபரில் இருந்து காலாண்டிதழாக வெளிவந்த தமிழ் சிற்றிதழ் ஆகும். இதன் ஆசிரியர் பெயராக கோ. கிருஷ்ணசாமி என்று குறிப்பிடப்பட்டிருந்தது. ஆனாலும் இது பலரின் கூட்டு முயற்சியில் வெளியானது.  
இலக்கிய இதழில் நவீன ஓவியங்களை முதலில் இந்த இதழ் அறிமுகப்படுத்தியது. இந்த இதழில்தான் ஞானக்கூத்தன் புதுக்கவிதை எழுதத் தொடங்கினார். இந்த இதழ் புத்தக வடிவத்தில், 'ஆனந்த விகடன்' (தற்போதைய குமுதம்) அளவில், கனத்த அட்டையுடன் தயாரிக்கப்பட்டது. எட்டு இதழ்கள்தான் ( இரண்டு வருடங்கள்) வெளிவந்தன.
# நடை (சிற்றிதழ்)

## படைப்புகள்

ந. முத்துசாமியின் சிறுகதைகளையும் நாடகத்தையும் நடை வெளியிட்டுள்ளது. சி. மணி, செல்வம் என்ற பெயரில் கவிதை, பழந்தமிழ் இலக்கியம் தொடர்பான கட்டுரைகள் எழுதியிருக்கிறார். புதுக் கவிதையும் யாப்பிலக்கணமும் பற்றிய சிறப்பு இணைப்பு குறிப்பிடத்தகுந்தது. வே. மாலி என்ற பெயரிலும் அவர் சோதனை ரீதியான கவிதைகள் எழுதியுள்ளார். நெஞ்சங்கவரும் கற்பனையும், அருமையான சொற்கட்டும். இறுக்கமான உருவ அமைதியும், நுணுகிய பார்வையும், ஆழ்ந்த பொருள் நயமும் கொண்ட ஜப்பானியக் கவிதைகள் செல்வம் மொழி பெயர்ப்பில் வந்தன.  
எழுத்து இதழில் எழுதி வந்த வி. து. சீனிவாசன், இரா. அருள், எஸ். வைத்தீஸ்வரன் முதலியவர்கள் நடையில் கட்டுரைகள், கவிதைகள் எழுதினார்கள். வெ. சாமிநாதன் மார்க்ஸின் கல்லறையிலிருந்து ஒரு குரல் என்ற கட்டுரைத் தொடர் ஒன்றை எழுதினார். ‘விருந்து' என்ற தலைப்பில் புத்தக மதிப்புரைப் பகுதி பிரசுரமாயிற்று. எடுத்துக் கொண்ட புத்தகம் பற்றி விரிவாகவே மதிப்புரை எழுதப்பட்டது. ஓவியம் போன்ற கலைகள் பற்றியும் கட்டுரைகள் வெளியாயின. ஐராவதம், ஞானக்கூத்தன் போன்ற புதியவர்களும், அசோகமித்திரன், நகுலன், நீல. பத்மநாபன், மா. தக்ஷிணாமூர்த்தி, கோ. ராஜாராம் ஆகியோரும் நடையில் எழுதினார்கள்.  
இரண்டு ஆண்டுகள் வெளிவந்த இந்த இதழ் பின்னனர் நிறுத்தப்பட்டது.
# கட்டாய மதமாற்றம்

**கட்டாய மதமாற்றம்** என்பது வேறு மதத்தை ஏற்றுக்கொள்வது அல்லது கட்டாயத்தின் பேரில் மதத்தை ஏற்றுக்கொள்வது வேறு மதம் அல்லது மதத்திற்கு மாறுவதற்கு கட்டாயப்படுத்தப்பட்ட ஒருவர், வெளிப்படையாக மதம் மாறியவராக நடந்துகொள்ளும் அதே வேளையில், முதலில் கடைப்பிடிக்கப்பட்ட நம்பிக்கைகள் மற்றும் பழக்கவழக்கங்களைக் கடைப்பிடிக்க இரகசியமாக தொடரலாம். கிரிப்டோ-யூதர்கள், கிரிப்டோ-கிறிஸ்தவர்கள் மற்றும் கிரிப்டோ-முஸ்லிம்கள் பிந்தையவற்றின் வரலாற்று எடுத்துக்காட்டுகள்.
# கட்டாய மதமாற்றம்

### சமகாலத்தவர்

#### பங்களாதேஷ்

பங்களாதேஷில், சர்வதேச குற்றவியல் நீதிமன்றம் 1971 வங்காளதேச இனப்படுகொலையின் போது இந்துக்களுக்கு எதிராக இழைக்கப்பட்ட போர்க்குற்றங்களுக்காக இஸ்லாமிய ரசாகர் போராளிகளின் பல தலைவர்களையும், பங்களாதேஷ் முஸ்லீம் அவாமி லீக் (ஃபோரிட் உடின் மவுசூத்) பலரையும் விசாரித்து தண்டித்தது. வங்காள இந்துக்களை கட்டாயமாக இஸ்லாத்திற்கு மதமாற்றம் செய்தது உள்ளிட்ட குற்றச்சாட்டுகளில் அடங்கும்.
# கட்டாய மதமாற்றம்

### சமகாலத்தவர்

#### இந்தியா

1998 ஆம் ஆண்டு பிரான்கோட் படுகொலையில் 26 காஷ்மீரி இந்துக்கள் இஸ்லாமிற்கு மாற மறுத்ததையடுத்து இஸ்லாமிய தீவிரவாதிகளால் தலை துண்டிக்கப்பட்டனர். துப்பாக்கி ஏந்தியவர்களின் கோரிக்கையை கிராம மக்கள் மறுத்ததால், இஸ்லாமிய மதத்துக்கு மாற வேண்டும் என்றும், மாட்டிறைச்சி சாப்பிட்டு மதம் மாறியதை நிரூபிக்க வேண்டும் என்றும் தீவிரவாதிகள் தாக்குதல் நடத்தினர். 1946 ஆம் ஆண்டு நோகாலி கலவரத்தின் போது, பல ஆயிரம் இந்துக்கள் முஸ்லிம் கும்பலால் வலுக்கட்டாயமாக இஸ்லாமிற்கு மாற்றப்பட்டனர்.
# கட்டாய மதமாற்றம்

## மேலும் பார்க்கவும்

- அல்-பகரா 256
- உமர் I உடன்படிக்கை
- கிரிப்டோ-கிறிஸ்தவம்
- கிரிப்டோ-யூத மதம்
- கிரிப்டோ-கிறிஸ்தவம்
- புனித விசாரணை
- மத துன்புறுத்தல்
- மத வன்முறை
# தேவுலப்பள்ளி கிருஷ்ணசாத்திரி

**தேவுலபள்ளி வெங்கட கிருஷ்ணசாஸ்திரி** (*Devulapalli Venkata Krishnasastri*; 1 நவம்பர் 1897 - 24 பிப்ரவரி 1980) ஓர் தெலுங்குக் கவிஞரும், நாடகாசிரியரும், மொழிபெயர்ப்பாளரும் ஆவார். இவர் ஆந்திராவின் செல்லி என்று அழைக்கப்படுகிறார்.
# தேவுலப்பள்ளி கிருஷ்ணசாத்திரி

## ஆரம்ப கால வாழ்க்கை

கிருஷ்ணசாத்திரி 1897ஆம் ஆண்டு நவம்பர் 1ஆம் தேதி இந்தியாவின் ஆந்திரப் பிரதேசத்தில் உள்ள கிழக்கு கோதாவரி மாவட்டத்திலுள்ள இராமச்சந்திரபாலத்தில் பிறந்தார். இவர் பிதாபுரத்தில் அரசவைக் கவிஞர்களின் குடும்பத்தில் வளர்க்கப்பட்டார். இவருக்கு உயர்நிலைப் பள்ளியில் படிக்கும்போதே ஆங்கில இலக்கியத்தில் ஆர்வம் அதிகரித்தது.
# தேவுலப்பள்ளி கிருஷ்ணசாத்திரி

## தொழில்

இவர் சிறு வயதிலிருந்தே கவிதை எழுதத் தொடங்கினார். 1929இல் சாந்திநிகேதனில் இரவீந்திரநாத் தாகூரை சந்தித்த பிறகு இவரது படைப்புகள் கணிசமாக மாறியது. 1945 ஆம் ஆண்டு அனைத்திந்திய வானொலியில் சேர்ந்த இவர் அதற்காக பல நாடகங்களை எழுதினார்.  
இவர் திருப்பாவையை தெலுங்கில் கீர்த்தனைகளாக மொழிபெயர்த்தார். திருப்பாவையின் பிற மொழிபெயர்ப்புகளும் உள்ளன - ஆனால் அவை அனைத்தும் வார்த்தைக்கு வார்த்தை அப்படியே மொழிபெயர்க்கப்பட்டுள்ளது. ஒவ்வொரு பாசுரத்தின் மையக்கருத்தையும் எடுத்து, பல்லவியாக ஆக்கி, அதைச் சுற்றி மீதியுள்ள பாசுரத்தை அனுபல்லவியாகவும், சரணங்களாகவும் இழைத்திருப்பதால், இவரது மொழியாக்கம் தனித்துவம் வாய்ந்தது. அவை அம்ருதவல்லி சுந்தரம் என்பவரால் இயற்றப்பட்டு, கருநாடக இசையில் மெட்டமைக்கப்பட்டன. *ஓரியண்ட் லாங்மேன்* என்ற வெளியீட்டு நிறுவனம் இதை வெளியிட்டது.
# தேவுலப்பள்ளி கிருஷ்ணசாத்திரி

## இறப்பு

இவர் பிப்ரவரி 1980 24 அன்று இறந்தார்.
# தேவுலப்பள்ளி கிருஷ்ணசாத்திரி

## திரைப்படங்கள்

கிருஷ்ணசாத்திரி 1951 ஆம் ஆண்டு வெளியான *மல்லீஸ்வரி* என்ற தெலுங்குத் திரைப்படத்திற்கு உரையாடல்களை எழுதி திரையுலகில் நுழைந்தார். 1950 முதல் 1970 வரை 70க்கும் மேற்பட்ட படங்களில் சுமார் 160 பாடல்களை எழுதியுள்ளார். *மல்லேஸ்வரி*, நா இல்லு, என் வீடு, *பங்காரு பாப்பா*, *ஏகவீரா*, *பாக்ய ரேகா* (1957 ), *ரத்த கண்ணீரு*, *பக்த துக்காராம்*, *கார்த்திகை தீபம்*, *கோரிண்டாகு*, *மேக சந்தேசம்*, *ஸ்ரீராம பட்டாபிஷேகம்* ஆகியவை இதில் அடங்கும் .
# தேவுலப்பள்ளி கிருஷ்ணசாத்திரி

## விருதுகள்

நந்தி விருது  
- சிறந்த பாடலாசிரியர் - *சீதாமாலட்சுமி* (1978)
- சிறந்த பாடலாசிரியர் - *மேகசந்தேசம்* (1982)  
; மற்ற விருதுகள்  
- ஆந்திரப் பல்கலைக்கழகம் 1975 இல் இவருக்கு கலா பிரபூர்ணா (முழுமையான கலைஞர்) என்ற பட்டத்தை வழங்கியது.
- இவருக்கு சாகித்ய அகாடமி விருது வழங்கப்பட்டது.
- 1976இல் பத்ம பூசண் விருது பெற்றார்.
# சல்போனைல் குழு

**சல்போனைல் குழுக்கள்** (*Sulfonyl group*) என்பவை R−S(=O)<sub>2</sub>−R′ என்ற பொது மூலக்கூற்று வாய்ப்பாட்டால் குறிக்கப்படுகின்றன. இவ்வேதி வினைக்குழுவின் வாய்ப்பாட்டில் கந்தகம் மற்றும் ஆக்சிசன் அணுக்களுக்கிடையில் இரண்டு இரட்டைப் பிணைப்புகள் இடம்பெற்றிருக்கும். முதன்மையாக சல்போன்களில் இடம்பெற்றிருக்கும் ஒரு வேதி வினைக்குழுவாகவும் அல்லது அசைல் குழுக்களைப் போல சல்போனிக் அமிலத்திலிருந்து ஓர் ஐதராக்சில் குழுவை நீக்குவதால் கிடைக்கும் ஒரு பதிலியாகவும் இக்குழு பார்க்கப்படுகிறது.  
சல்போனைல் குழுக்களை ஈரைசோபியூட்டைல் அலுமினியம் ஐதரைடுடன் சேர்த்து ஒடுக்க வினைக்கு உட்படுத்தி சல்பைடுகளாக மாற்ற இயலும். இலித்தியம் அலுமினியம் ஐதரைடும் இந்த ஒடுக்க வினையை நிகழ்த்தும் என்றாலும் முழுமையாக சல்போன்கள் முழுவதையும் சல்பைடாக இது மாற்றுவதில்லை.
# சல்போனைல் குழு

## சல்போனைல் குழு பதிலிக்கு எடுத்துக்காட்டுகள்

சல்போனைல் குழுக்கள்:  
:{| class=wikitable
!குழுவின் பெயர்
!முழு பெயர்
!போலிதனிமக் குறியீடு
!எடுத்துக்காட்டு
|-
|டோசில்
|*பாரா*-தொலுவீன்சல்போனைல்
|Ts
|டோசில் குளோரைடு (*பாரா*-தொலுயீன்சல்போனைல் குளோரைடு)
CH<sub>3</sub>C<sub>6</sub>H<sub>4</sub>SO<sub>2</sub>Cl
|-
|புரோசில்
|*பாரா*-புரோமோபென்சீன்சல்போனைல்
|Bs
|-
|நோசில்
|*ஆர்தோ'- அல்லது *பாரா''-நைட்ரோபென்சீன்சல்போனைல்
|Ns
|-
|மெசில்
|மெத்தேன்சல்போனைல்
|Ms
|மெசில் குளோரைடு (மெத்தேன்சல்போனைல் குளோரைடு)
CH<sub>3</sub>SO<sub>2</sub>Cl
|-
|டிரைபிலைல்
|டிரைபுளோரோமெத்தேன்சல்போனைல்
|Tf
|-
|டிரெசில்
|2,2,2-டிரைபுளோரோயெத்தில்-1-சல்போனைல்
|-
|தான்சில்
|5-(இருமெத்திலமினோ)நாப்தலீன்-1-சல்போனைல்
|Ds
|தான்சைல் குளோரைடு  
|}
# கோலா லங்காட் மாவட்டம்

**கோலா லங்காட் மாவட்டம்** என்பது (மலாய்: *Daerah Kuala Langat*; ஆங்கிலம்: *Kuala Langat District*; சீனம்: 瓜拉冷岳县) மலேசியா, சிலாங்கூர் மாநிலத்தில் உள்ள ஒரு மாவட்டம். இந்த மாவட்டத்திற்கு வடக்கில் பெட்டாலிங் மாவட்டம் & கிள்ளான் மாவட்டம்; தெற்கில் சிப்பாங் மாவட்டம் ஆகிய மாவட்டங்கள் உள்ளன.  
கோலா லங்காட் மாவட்டத்தின் முக்கிய நகரங்கள்: பந்திங்; ஜுக்ரா; தெலுக் டத்தோ; மோரிப் மற்றும் கேரி தீவு. கோலா லங்காட் மாவட்டம் எண்ணெய் பனை வேளாண்மைக்கு முக்கியத்துவம் வழங்கும் மாவட்டமாகும்.  
இந்த மாவட்டம் பல வனக் காப்பங்களைக் கொண்டுள்ளது. அவற்றுள் முக்கியமானவை: கோலா லங்காட் வடக்கு வனக் காப்பகம் *(Kuala Langat North Forest Reserve)*; மற்றும் கோலா லங்காட் தெற்கு வனக் காப்பகம் *(Kuala Langat South Forest Reserve)*. இந்த இரண்டு காப்பகங்களும் தாவரங்கள் மற்றும் விலங்கினங்களின் பாதுகாப்பிற்கு முக்கியத்துவம் வழங்கி வருகின்றன.
# கோலா லங்காட் மாவட்டம்

## நிர்வாகப் பகுதிகள்

கோலா லங்காட் 7 முக்கிம்களாகப் பிரிக்கப்பட்டு நிர்வாகம் செய்யப் படுகிறது.  
- பண்டார் *(Bandar)*
- பத்து *(Batu)*
- ஜுக்ரா *(Jugra)*
- கெலானாங் *(Kelanang)*
- மோரிப் *(Morib)*
- தஞ்சோங் 12 (Tanjung 12)
- தெலுக் பாங்லிமா காராங் *(Teluk Panglima Garang)*
# கோலா லங்காட் மாவட்டம்

## உள்கட்டமைப்பு

கோலா லங்காட் மாவட்டத்தில் உருவாக்கப்பட்ட புதிய நெடுஞ்சாலைகளால் புத்ரா ஜெயா மற்றும் கோலாலம்பூர் அனைத்துலக விமான நிலையம் (KLIA), ஆகியவை இணைக்கப்பட்டுள்ளன. இவை கோலா லங்காட்டின் வளர்ச்சிக்கு பெரிதும் உதவி செய்கின்றன.  
மாவட்டத்தின் சாலை கட்டமைப்புகள் நன்றாக உள்ளன. உற்பத்தியாளர்கள் தங்களின் உற்பத்திப் பொருட்களைக் கோலாலம்பூர் மாநகரத்திற்கும், கோலாலம்பூர் அனைத்துலக விமான நிலையத்திற்கும், கிள்ளான் துறைமுகத்திற்கும் கொண்டு செல்வதற்கு சாத்தியமாக்குகின்றன.  
தெலுக் பாங்லிமா காராங் வரியற்ற வர்த்தக மண்டலத்தில், பல மின்னியல் பாகங்கள் மற்றும் கார் பாகங்கள் தயாரிக்கும் தொழிற்சாலைகள் உள்ளன. இந்தத் தொழிற்சாலைகள் உள்ளூர் மக்களுக்கு அதிகமான வேலை வாய்ப்புகளை உருவாக்கி உள்ளன.
# கோலா லங்காட் மாவட்டம்

## மலேசிய நாடாளுமன்றம்

மலேசிய நாடாளுமன்றத்தின் மக்களவையில் (டேவான் ராக்யாட்) கோலா லங்காட் மாவட்டத்தின் நாடாளுமன்றத் தொகுதிகள். 2018-ஆம் ஆண்டு பொதுத் தேர்தல் முடிவுகள்.  
கோலா லங்காட் நாடாளுமன்ற உறுப்பினராக இருந்த சேவியர் ஜெயகுமார் 2021 மார்ச் 12-ஆம் தேதி பி.கே.ஆர். கட்சியின் உதவித் தலைவர் பதவியில் இருந்து விலகினார். 2018-ஆம் ஆண்டு பொதுத் தேர்தலுக்குப் பின்னர் ஆட்சியைக் கைப்பற்றிய பாக்காத்தான் ஹரப்பான் கூட்டணியில் நீர், நில, இயற்கை வள அமைச்சராக சேவியர் ஜெயகுமார் பதவி வகித்து வந்தார்.  
| நாடாளுமன்றம் | தொகுதி | உறுப்பினர் | கட்சி |
| --- | --- | --- | --- |
# கோலா லங்காட் மாவட்டம்

## சிலாங்கூர் மாநிலச் சட்டமன்றம்

| நாடாளுமன்றம் | மாநிலம் | தொகுதி | சட்டமன்ற உறுப்பினர் | கட்சி |
| --- | --- | --- | --- | --- |
# இரவுனக் சத்வானி

**இரவுனக் சத்வானி** (*Raunak Sadhwani*) இந்தியாவைச் சேர்ந்த ஒரு சதுரங்க வீரராவார். மகாராட்டிர மாநிலத்தைச் சேர்ந்த இவர் 2005 ஆம் ஆண்டு ட்டிசம்பர் மாதம் 22 ஆம் தேதியன்று பிறந்தார். தனது பதிமூன்றாவது வயதிலேயே பேராதன் பட்டத்தை வென்றதால் இரவுனக் சத்வானி ஒரு சதுரங்க மேதையாகக் கருதப்படுகிறார்.. சதுரங்க வரலாற்றில் இச்சாதனையை நிகழ்த்திய ஒன்பதாவது சதுரங்க வீரர், இந்தியாவையைச் சேர்ந்த சதுரங்க வீரர்களில் நான்காவது வீரர் என்ற பெருமைகள் இவருக்கு உண்டு.  
2015 ஆம் ஆண்டு புதுதில்லியில் நடைபெற்ற பொதுநலவாய விளையாட்டுகளில் 10 வயதுக்கு உட்பட்டோருக்கான சதுரங்கப் போட்டியில் இரவுனக் சத்வானி வெற்றிவீரராகத் திகழ்ந்தார்.
# இரவுனக் சத்வானி

## இதையும் காண்க

- ர. பிரஞ்ஞானந்தா
# பிரபாகர் ராகவன்

**பிரபாகர் ராகவன்** கூகுள் நிறுவனத்தின் மூத்த துணைத் தலைவராக உள்ளார், அங்கு அவர் கூகிள் தேடல், கூகிள் உதவியாளர், கூகுள் எர்த், கூகிள் விளம்பரங்கள், வர்த்தகம் மற்றும் பேமெண்ட்ஸ் தயாரிப்புகளுக்குப் பொறுப்பு. அவரது ஆராய்ச்சியானது வழிமுறை(Algorithm), வலைத் தேடல் மற்றும் தரவுத்தளங்கள் ஆகியவற்றுடன் *ரேண்டமைஸ்டு அல்காரிதம்ஸ்* மற்றும் *தகவல் மீட்டெடுப்பு அறிமுகம்* பாடப்புத்தகங்களின் இணை ஆசிரியர் ஆவார்.
# பிரபாகர் ராகவன்

## ஆரம்ப வாழ்க்கை மற்றும் கல்வி

பிரபாகரின் தாயார் அம்பா ராகவன், சென்னை பிரசிடென்சி கல்லூரியில் முதுகலைப் பட்டம் பெற்ற பிறகு, போபாலில் உள்ள செயின்ட் ஜோசப் கான்வென்ட் பள்ளியிலும், சென்னை அடையாறில் உள்ள செயின்ட் பேட்ரிக்ஸ் உயர்நிலைப் பள்ளியிலும் இயற்பியல் மற்றும் கணிதம் கற்பித்தார். பிரபாகர் அவர்களே இந்திய தொழில்நுட்பக் கல்வி நிறுவனத்தில் இளங்கலை தொழில்நுட்பம் மற்றும் முனைவர் பட்டம் பெற்றுள்ளார். கலிபோர்னியா பல்கலைக்கழகத்தில், பெர்க்லியில் மின் பொறியியல் மற்றும் கணினி அறிவியலில் அவர் தனது பள்ளிப்படிப்பை போபாலில் உள்ள கேம்பியன் பள்ளியில் பயின்றார் .
# பிரபாகர் ராகவன்

## தொழில்

கூகுளில் சேருவதற்கு முன்பு, அவர் யாகூஆய்வகங்களல் பணிபுரிந்தார். அதற்கு முன், பிரபாகர் ஐபிஎம் ஆராய்ச்சியில் பணிபுரிந்தார், பின்னர் நிறுவன தேடல் விற்பனையாளரான வெரிட்டியில் மூத்த துணைத் தலைவராகவும் தலைமை தொழில்நுட்ப அதிகாரியாகவும் ஆனார்.
# அப்துல்லா மிர்சா

**அப்துல்லா மிர்சா** என்பவர் சாருக்கின் பேரன் ஆவார். இவரது தந்தை இப்ராகிம் சுல்தான். இவர் தைமூரிய பேரரசை ஆட்சி செய்தார்.  
இவர் உலுக் பெக்கின் ஆதரவாளராக இருந்த காரணத்தால் அப்துல் லத்தீப்பால் சிறையில் அடைக்கப்பட்டார். அப்துல் லத்தீப் கொல்லப்பட்டபோது சிறையிலிருந்து விடுவிக்கப்பட்டார். சமர்கண்டின் ஆட்சியாளராக்கப்பட்டார். இதற்காக இவர் தனக்கு ஆதரவளித்த துருப்புகளுக்காக பெரும் பணத்தை செலவழித்தார். இருந்தபோதிலும் பிரபலமான நபராக இவர் இருக்கவில்லை.
# சுனார்

1772-ஆம் ஆண்டில் சுனார் கோட்டையை பிரித்தானியாவின் கிழக்கிந்திய நிறுவனப் படைகள், முகலாயர்களிடமிருந்து கைப்பற்றினர். சுனார் கோட்டையை பீரங்கிகள் மற்றும் துப்பாக்கிகள் வைக்கும் கிட்டங்கியாக மாற்றினர். பின்னர் காசி இராச்சிய மன்னர் சேத் சிங்கின் வசம் 1778-ஆம் வரை சிறிது காலம் சுனார் நகரம் மற்றும் சுனார் கோட்டை இருந்தது.
# சுனார்

## புவியியல்

பாகையில் அமைந்த சுனார் நகரம், உத்தரப் பிரதேசம் மாநிலத்தின் பூர்வாஞ்சல் பகுதியில் கங்கை ஆற்றின் வலது கரையிலும், ஜார்கோ ஆற்றின் இடது கரையில் முக்கோண வடிவத்தில் உள்ளது. இந்நகரம் கடல் மட்டத்திலிருந்து 84 மீட்டர் உயரத்தில் அமைந்துள்ளது.
கோடைக்காலத்தில் இந்நகரத்தின் வெயில் 32°C முதல் 43°C வரை இருக்கும். குளிர்கால வெப்பம் 25°C முதல் 15°C வரை இருக்கும். சராசரி ஆண்டு மழைப் பொழிவு 110 செண்டி மீட்டர் ஆகும்.
# சுனார்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பின் படி, 15 வார்டுகளும்,5951 குடியிருப்புகளும் கொண்ட சுனார் நகராட்சியின் மொத்த மக்கள் தொகை 37,185 ஆகும். மக்கள் தொகையில் ஆண்கள் 19,647 17,538 மற்றும் 17,538 பெண்கள் ஆக உள்ளனர். 6 வயதிற்குட்பட்ட குழந்தைகள் எண்ணிக்கை 4,926 ஆகும். சராசரி எழுத்தறிவு 66.4% ஆகும். பட்டியல் மற்றும் பழங்குடிகள் முறையே 5,657 மற்றும் 119 ஆகவுள்ளனர். இதன் மக்கள் தொகையில் இந்துக்கள் 30,632 (82.38%), இசுலாமியர்கள் 6,259 (16.83%) மற்றும் பிற சமயத்தினர் 0.81% ஆக உள்ளனர்.
# தாவீது அன்னுசாமி

**தாவீது அன்னுசாமி** (*David Annoussamy*, பிறப்பு : 21 அக்டோபர் 1927) புதுவையில் பிறந்த வழக்குரைஞரும், முன்னாள் நீதிபதியும் ஆவார்.
# தாவீது அன்னுசாமி

## ஆரம்ப கால வாழ்க்கை

தாவீது அன்னுசாமி பாண்டிச்சேரியில் 1927 அக்டோபர் 21 அன்று பிறந்தார். அப்போதைய பிரெஞ்சு காலனியான புதுச்சேரியில் பிரெஞ்சு மொழியில் கல்வி கற்றார். சட்டப்படிப்பை முடித்த பிறகு, பிரான்சுக்குச் சென்று மாண்ட்பெல்லியர் பல்கலைக்கழகத்தில் சேர்ந்தார். அங்கு அவர் 1955 ஆண்டு சட்டத்தில் முனைவர் பட்டம் பெற்றார். பின்னர் அவர் 3 மாதங்கள் இலண்டனிலும், மேலும் மூன்று மாதங்கள் ஜெனீவாவிலும் ஆய்வு செய்தார். சட்ட ஆய்வுடன் அவர் பிரெஞ்சு இலக்கியமும் படித்தார்.
# தாவீது அன்னுசாமி

## பணி

புதுச்சேரிக்குத் திரும்பியதும் தாவீது அன்னுசாமி அவர்களுக்கு இந்திய அரசாங்கத்தால் பல பெரிய பொறுப்புகள் வழங்கப்பட்டன. பிரெஞ்சு நிறுவனங்களை மீட்டெடுத்தார். சட்டக் கல்லூரியை நிறுவியதோடு அதன் இயக்குநராகவும் இருந்தார்.  
பிரெஞ்சு அரசு நிர்வாக காலத்தில் நீதிபதியாகவும், தீர்ப்பாய தலைவராகவும் பணியாற்றிய அவர் தமிழ்நாடு உயர் நீதிமன்ற நீதிபதியாக பதவி உயர்த்தப்பட்டார்.  
ஓய்வுக்குப் பின்னர் அவர் மாநில நுகர்வோர் குறைதீர்வு ஆணையத்திலும், மத்திய நிர்வாக தீர்ப்பாயத்தின் துணை தலைவராகவும் பதவி வகித்தார்.
# தாவீது அன்னுசாமி

## பணி

### வகித்த பதவிகள்

- 1955-1958 - புதுச்சேரி சட்டக்கல்லூரி பேராசிரியர்
- 1955-1963 - தொழிலாளர் நீதிமன்ற ஜனாதிபதி, புதுச்சேரி.
- 1963-1968 - மேல்முறையீட்டு உயர் நீதிமன்ற நீதிபதி, புதுச்சேரி.
- 1968-1974 - மாவட்ட மற்றும் அமர்வு நீதிபதி, புதுச்சேரி.
- 1974-1984 - தலைமை நீதிபதி, புதுச்சேரி.
- 1974-1975 - சட்ட ஆய்வுகள் இயக்குநர், புதுச்சேரி.
- 1981 - பிரான்சின் நீதித்துறை, இந்திய பார் கவுன்சிலின் அலுவல் இதழ்.
- 1984-1989 - நீதிபதி, சென்னை உயர் நீதிமன்றம்.
- 1989-1992 - துணைத் தலைவர், மத்திய நிர்வாக தீர்ப்பாயம்.
- 1992-1997 - தலைவர், நுகர்வோர் தகராறு தீர்வுக்கான மேல்முறையீட்டு ஆணையம்.
- தலைவர், டாடா நுகர்வோர் குறை தீர்வு மன்றம், புதுச்சேரி.
# சோம்நாத், குஜராத்

**சோம்நாத்** அல்லது **சோமநாதபுரம்** இந்தியாவின் குஜராத் மாநிலத்தின் சௌராஷ்டிரா தீபகற்பத்தில், கிர் சோம்நாத் மாவட்டத்தில் அரபுக் கடற்கரையில் அமைந்த பண்டைய இந்திய நகரங்களில் ஒன்றாகும். தில்லி சுல்தானகம் மற்றும் முகலாயர்களால் பலமுறை சிதைக்கப்பட்ட சோம்நாத் நகரத்தை **பதான்-சோம்நாத்** அல்லது **சோம்நாத்-பதான்** என்றும் அழைப்பர். 12 சோதிர் லிங்க தலங்களில் முதன்மையான சோமநாதபுரம் சோமநாதர் கோயில் இவ்வூரில் அமைந்துள்ளது. இதிகாச, புராண காலத்தில் சோம்நாத்தில் உள்ள கடற்கரை பகுதியை பிரபாச பட்டினம் என்பர். பிரபாச பட்டினத்தில், வேடுவனின் அம்பு துளைக்கப்பட்டு கிருஷ்ணர் தனது உடலை துறந்தார் என பாகவத புராணம் மற்றும் மகாபாரதம் கூறுகிறது.  
வரலாற்றில் சோம்நாத் நகரத்தில் இருந்த சோமநாதபுரம் சிவன் கோயிலை முதன் முதலில் 1024–1025-ஆம் ஆண்டுகளில் இடித்து சூறையாடி கொள்ளையிட்டவர் கசினியின் மகுமூது ஆவார். 1169-ஆம் ஆண்டில் சோம்நாத் கோயில் மறுசீரமைக்கப்பட்டது. பல முறை இசுலாமிய படையெடுப்பாளர்களால் இடிக்கப்பட்ட சோமநாதபுரம் கோயில், இறுதியாக 13-ஆம் நூற்றாண்டில் சோம்நாத்திற்கு படையெடுத்து வந்த முகலாயர்கள் மீண்டும் சோமநாதபுரம் கோயிலை இடித்தனர். சமீபத்திய் சோம்நாத் அகழாய்வுகள் மூலம் பண்டைய சோம்நாத் நகரத்தின் காலம் கிமு 1500 ஆண்டுகளுக்கு முற்பட்டது எனக்கணித்துள்ளனர். இதனருகில் அமைந்த தொடருந்து நிலையம் மற்றும் மீன்பிடி துறைமுக நகரம் [[வேராவல்] ஆகும்.
# விக்கிப்பீடியா:Statistics/weekly/5-Dec-2021
# வினைல்சல்போனிக் அமிலம்

**வினைல்சல்போனிக் அமிலம்** (*Vinylsulfonic acid*) என்பது CH<sub>2</sub>=CHSO<sub>3</sub>H என்ற மூலக்கூற்று வாய்ப்பாட்டால் குறிக்கப்படும் ஒரு கரிமக் கந்தகச் சேர்மமாகும். நிறைவுறாத சல்போனிக் அமிலத்திற்கு ஓர் எளிய எடுத்துக்காட்டாக வினைல்சல்போனிக் அமிலம் கருதப்படுகிறது. இச்சேர்மத்தின் கட்டமைப்பில் இடம்பெற்றுள்ள C=C இரட்டைப் பிணைப்பினால் அதிக அளவிலான வினைகளில் வினைல்சல்போனிக் அமிலம் ஈடுபடுகிறது.  
வினைல் வேதி வினைக்குழுவாக இடம்பெற்றுள்ள சேர்மங்கள் மற்றும் மெத்(அக்ரைலிக்) அமிலச் சேர்மங்கள் ஆகியவற்றுடன் வினைல்சல்போனிக் அமிலத்தை ஓர் இணை ஒருமமாக பயன்படுத்தி பலபடியாதல் வினைக்கு உட்படுத்தினால் பாலிவினைல்சல்போனிக் அமிலம் கிடைக்கிறது.
வினைல்சல்போனிக் அமிலம் நிறமற்றதாகவும் நீரில் கரையக்கூடியதாகவும் உள்ளது. வணிக மாதிரிகள் மஞ்சள் அல்லது சிவப்பு நிறத்திலும் காணப்படுகின்றன.
# வினைல்சல்போனிக் அமிலம்

## தயாரிப்பு

கார்பைல் சல்பேட்டை கார நீராற்பகுப்பு வினைக்கு உட்படுத்தி தொழிற்சாலைகளில் வினைல்சல்போனிக் அமிலம் தயாரிக்கப்படுகிறது. விளைபொருளாக உருவாகும் வினைல் சல்போனேட்டை தொடர்ந்து அமிலமாக்கல் வினைக்கும் உட்படுத்தினால் வினைல்சல்போனிக் அமிலம் உருவாகிறது.  
:  
வினையானது அதிக அளவு வெப்ப உமிழ்வினையாகும் (வினை வெப்ப அடக்கம் 1,675 கிலோயூல்/கிலோகிராம்) எனவே நீராற்பகுப்பின் போது வெப்பநிலை மற்றும் pH இன் சரியான பராமரிப்பு தேவைப்படுகிறது. கால்சியம் ஐதராக்சைடை நீராற்பகுப்பு ஊடகமாகப் பயன்படுத்தும்போது, கால்சியம் வினைல் சல்போனேட்டு கரைசல் கிடைக்கிறது. இந்த நீராற்பகுப்பு கலவையை கந்தக அமிலத்துடன் சேர்த்து அமிலமாக்கம் செய்தால் குறைவான கரைதிறன் கொண்ட கால்சியம் சல்பேட்டுடன் சேர்ந்து வினைல்சல்போனிக் அமிலமும் கிடைக்கிறது.  
பாசுபரசு பெண்டாக்சைடுடன் ஐசிதயோனிக் அமிலத்தைச் சேர்த்து நீர்நீக்கம் செய்வதன் மூலமும் வினைல்சல்போனிக் அமிலத்தை தயாரிக்கலாம்.
:  
குளோரோயீத்தேனை சல்போகுளோரினேற்றம் செய்தும் இதை தயாரிக்கலாம். உருவாகும் விளைபொருளில் இருந்து ஓர் ஐதரசன் ஆலைடை நீக்கம் செய்து தொடர்ந்து கிடைக்கும் குளோரைடை நீராற்பகுப்பு வினைக்கு உட்படுத்திய பின்னர் தேவையான வினைல் சல்போனிக் அமிலம் தயாரிக்கப்படுகிறது.  
:<math chem>\begin{matrix}{}\\
\ce{ClCH2-CH3 + SO2 + Cl2 ->[][-\ce{HCl}] ClCH2-CH2-SO2Cl ->[][-\ce{HCl}] H2C=CH-SO2Cl ->[+\ce{H2O}][-\ce{HCl}] H2C=CH-SO3H}\\
{}\end{matrix}</math>
# வினைல்சல்போனிக் அமிலம்

## பயன்கள்

வினைல்சல்போனிக் அமிலத்தின் செயல்படுத்தப்பட்ட C=C இரட்டைப் பிணைப்பு ஒரு கூட்டு வினையில் மின்னணுகவரிகளுடன் உடனடியாக வினைபுரிகிறது. 2-அமினோ ஈத்தேன்சல்போனிக் அமிலம் அம்மோனியாவுடனும் மற்றும் 2-மெத்திலமினோ ஈத்தேன்சல்போனிக் அமிலம் மெத்திலமீனுடன் உருவாகின்றன.  
வினைல்சல்போனிக் அமிலம் அதிக அமிலத்தன்மை கொண்ட அல்லது எதிர்மின்னயன ஓரியல்பலபடிகள் மற்றும் இணைபலபடிகளை தயாரிப்பதில் பயன்படும் ஓர் ஒருமம் ஆகும். இந்த பலபடிகள் மின்னியல் துறையில் ஒளித் தடுப்பிகளாகவும் எரிபொருள் செல்களிலும் பயன்படுத்தப்படுகின்றன. எடுத்துக்காட்டாக, உயர் அயனி பரிமாற்ற திறன் மற்றும் புரோட்டான் கடத்துத்திறன் கொண்ட சவ்வுகள் பாலிவினைல்சல்போனிக் அமிலத்திலிருந்து தயாரிக்கப்படுகின்றன.
# வினைல்சல்போனிக் அமிலம்

## ஆய்வுகள்

வினைல்சல்போனிக் அமிலம் அதிக அமிலத்தன்மை கொண்ட அயனிப் பரிமாற்றிகளை வழங்க உதவும் பலபடியாக ஆராயப்பட்டுகிறது. (எ.கா. பாலி இசுடைரீன்) எசுத்தராக்கல் வினை பிரீடல் கிராப்ட்சு அசைலேற்ற வினை போன்ற வினைகளில் இது வினையூக்கியாகப் பயன்படுத்தப்படுகிறது. சல்போனிக் அமிலத்தின் செயல்பாடு அவசியமில்லாத இடங்களில், சோடியம் வினைல்சல்போனேட்டின் நீரியக் காரக் கரைசல் பயன்படுத்தப்படுகிறது, இது கார்பைல் சல்பேட்டின் கார நீராற்பகுப்பில் நேரடியாகப் பெறப்பட்டு வணிக ரீதியாக நிரிய கரைசலாக வழங்கப்படுகிறது.
# அந்தர்மாணிக்கு நதி

**அந்தர்மாணிக்கு நதி** (*Andharmanik River*) வங்காளதேசத்தில் அமைந்துள்ளது. கங்கை-பத்மா ஆற்றுத் தொகுதியில் அமைந்துள்ள கடற்கரையோர பெரிய ஆறுகளில் இதுவும் ஒன்றாகும் வங்கதேசத்தின் பதுவாகாலி மாவட்டத்தில் உள்ள கலபாரா துணைமாவட்டத்தின் முக்கிய ஆறுகளில் ஒன்றுமாகும். சமீப ஆண்டுகளாக **அந்தர்மாணிக்கு நதி** படிப்படியாக வறண்டு வருவதால் கலாபாரா துணை மாவட்டத்தின் மக்கள் தங்கள் கவலைகளை எழுப்பியுள்ளனர். சுமார் , ஆக இருந்த மொத்த நதியின் நீளம் குறைந்தது ஆக குறைந்துள்ளதே இவர்களின் கவலைக்கு காரணமாகும். புதிய வண்டல் மண் படிவு காரணமாக இந்நதி நிரந்தரமாக வறண்டு விட்டது. 1960 ஆம் ஆண்டுகளில் உள்ளூர் அரசாங்கம் அந்தர்மாணிக்கு மற்றும் பிற அருகிலுள்ள ஆறுகளின் மீது பல அணைகளைக் கட்டியது. முக்கியமாக இந்தக் காலத்திலிருந்துதான் அந்தர்மாணிக்கு நதி வறண்டு போகத் தொடங்கியது. இந்த அணைகளில் மிகவும் செல்வாக்கு மிக்க அணைகளில் ஒன்று அந்தர்மாணிக்கு நதியின் ஊற்றுமூலமான கொச்சுபத்ரா ஆற்றின் மீது உள்ளது. கால்வாய்களை சட்டவிரோதமாக ஆக்கிரமித்திருப்பது, ஆற்றின் பகுதியில் கட்டுப்பாடற்ற விவசாயம் போன்றவையும் வண்டல் படிவதற்கான மற்ற காரணங்களாகும். 2013 ஆம் ஆண்டின் இறுதியில், அந்தர்மாணிக்கு ஆற்றின் கரையில் புதிய கடல் துறைமுகம் அமைக்கப்படும் என்று அரசாங்கம் அறிவித்தது. அப்போதிருந்து, இந்த நதி முக்கியத்துவம் பெறுகிறது மற்றும் நிபுணர்கள் தெற்கு வங்காளதேசத்தின் எதிர்கால பொருளாதார மையமாக இந்நதியை கணித்துள்ளனர்.
# தட்சேசுவரர் மகாதேவர் கோயில்

**தட்சேசுவர் மகாதேவர் கோயில்** (*Daksheswar Mahadev temple*) அல்லது **தட்ச மகாதேவர் கோயில்** (*Daksha Mahadev temple*) என்பது சிவபெருமானுக்கு அர்ப்பணிக்கப்பட்ட ஒரு இந்துக் கோயிலாகும். இது இந்தியாவின் உத்தராகண்டம் மாநிலத்திலுள்ள அரித்துவாரிலிருந்து சுமார் 4 கி.மீ. தொலைவிலுள்ள கன்கால் நகரில் அமைந்துள்ளது. இது சதியின் தந்தையான தட்சனின் பெயரால் அழைக்கப்படுகிறது. தட்சன் படைப்பாளி தெய்வங்களான பதினான்கு பிரஜாபதிகளில் ஒருவராவார். இவர்கள் இனப்பெருக்கத்திற்கு தலைமை தாங்குகிறார்கள். மேலும், இந்து புராணங்களில் உயிரைப் பாதுகாப்பவர்களாக நம்பப்படுகின்றனர்.  
தற்போதைய கோவில் 1810-ல் இராணி தன்கவுர் என்பவரல் கட்டப்பட்டது. பின்னர், 1962-ல் மீண்டும் புதுப்பிக்கப்பட்டது. மகா சிவராத்திரி அன்று சைவ பக்தர்களின் புனித யாத்திரை தளமாக இது இருக்கிறது.
# தட்சேசுவரர் மகாதேவர் கோயில்

## தட்சனின் கதை

மகாபாரதத்திலும் இந்து மதத்தின் பிற நூல்களில் குறிப்பிடப்பட்டுள்ளபடி, சிவனின் முதல் மனைவியான சதியின் தந்தையான மன்னர் தட்ச பிரஜாபதி, கோவில் அமைந்துள்ள இடத்தில் ஒரு வேள்வியை நடத்தினார். சதி தனது தந்தை சிவனை இந்த வேளிவிக்கு அழைக்காததால் அவமானப்பட்டதாக உணர்ந்தாலும், அவள் யாகத்தில் கலந்துகொண்டாள். சிவன் தன் தந்தையால் நிராகரிக்கப்படுவதைக் கண்டு அவள் தன்னை வேள்வி குண்டத்திலேயே எரித்துக் கொண்டாள். இதனால் கோபமடைந்த சிவன் தனது பூத கணங்களான வீரபத்திரர், பத்திரகாளி ஆகியோரை சடங்குக்கு அனுப்பினார். சிவனின் ஆலோசனையின் பேரில், வீரபத்திரர் தட்சனின் கூட்டத்தில் சிவகணங்களுடன் நுழைந்து, அங்கிருந்த தேவர்களுடனும் மனிதர்களுடனும் கடுமையான போரை நடத்தி, தட்சனின் தலையை வெட்டினார். பின்னர் பிரம்மாவின் அருளாலும், பிற கடவுள்களின் விருப்பத்தின் பேரிலும் தட்சனுக்கு ஆட்டின் தலை வழங்கப்பட்டது தட்சனின் அசுவமேத யாகத்தைப் பற்றிய பெரும்பாலான விவரங்கள் வாயு புராணத்தில் காணப்படுகின்றன.
# தட்சேசுவரர் மகாதேவர் கோயில்

## பிற கட்டமைப்புகள்

பிரதான கோயிலுக்குப் பக்கத்தில் பராசக்திக்கு அர்ப்பணிக்கப்பட்ட தச மகா வித்யா கோயில் உள்ளது. நவராத்திரி கொண்டாட்டங்களின் போது தேவியின் பக்தர்கள் சிறப்பு பூசைகளுக்காக கூடும் இடமாக இது உள்ளது. இந்த வளாகத்தில் கங்கைக்கு அர்ப்பணிக்கப்பட்ட கோயிலும் உள்ளது. கோயிலுக்கு அடுத்ததாக கங்கையில் தட்சன் படித்துறையும், இதன் அருகில் நீலேசுவரர் மகாதேவர் கோயிலும் அமைந்துள்ளது.
# பழுப்பு மாங்குயில்

**பழுப்பு மாங்குயில்** (*Brown oriole*)(*ஓரியோலசு சலாயீ*) என்பது முற்கால மாங்குயில் பறவைக் குடும்பத்தினைச் சார்ந்த ஓர் சிற்றினமாகும் .  
இது நியூ கினியில் காணப்படுகிறது. இதன் இயற்கை வாழிடமாக மித வெப்பமண்டல அல்லது வெப்பமண்டல உலர் காடுகள், மிதவெப்பமண்டல அல்லது வெப்பமண்டல ஈரமான தாழ்நில காடுகள் மற்றும் மிதவெப்பமண்டல அல்லது வெப்பமண்டல சதுப்புநில காடுகள் ஆகும். பழுப்பு நிற மாங்குயிலின் வேறு பெயர்களாக புது கினி மாங்குயில் மற்றும் வரியுடைய மாங்குயில் என்பதாகும்.
# கரும் மாங்குயில்

**கரும் மாங்குயில்** *(Black oriole)(ஓரியோலசு கோசீ)* என்பது ஒரியோலிடே பறவை குடும்பத்தினைச் சார்ந்த சிற்றினமாகும். இது போர்னியோ தீவில் மட்டும் காணப்படும் அகணிய உயிரி ஆகும். ஓரியோல்களில் மிகக் குறைவாக அறியப்பட்ட இனம் இதுவாகும். இதனுடைய பரம்பல் போர்னியோவில் சரவாக் பகுதியில் கட்டுப்படுத்தப்பட்டுள்ளது. கருப்பு மற்றும் கருஞ்சிவப்பு, மெரூன் மற்றும் வெள்ளி மாங்குயில்களுடன், இது சிவப்பு மற்றும் கருப்பு மாங்குயில் கிளேயினமாக உள்ளது. டுலிட் மலையில் இந்த சிற்றினத்தின் முதல் மாதிரியைச் சேகரித்த சார்லஸ் ஹோசின் பெயரால் இந்த சிற்றினம் அழைக்கப்படுகிறது.  
இதன் இயற்கை வாழிடம் மிதவெப்பநிலை அல்லது வெப்பமண்டல ஈரப்பதம் அதிகமாக இருக்கும் மான்ட்டேன் காடுகள் ஆகும். இதனுடைய வாழிட இழப்பால் இந்த சிற்றினம் அச்சுறுத்தலுக்கு உள்ளாகிறது.
# பச்சை தலை மாங்குயில்

**பச்சை தலை மாங்குயில்** *(Green-headed oriole)(ஒரியோலசு குளோரோசெபாலசு),* அல்லது **மோன்டேன் மாங்குயில்** பறவை முற்கால மாங்குயில் குடும்பத்தினைச் சார்ந்த சிற்றினமாகும். இது கிழக்கு ஆப்பிரிக்காவில் காணப்படுகிறது.